ธปท.รับพบหนี้เพรซิเดนท์กลิ่นตุๆ
ธปท.สั่ง สถาบันการเงินชี้แจงถึงฐานะและหลักประกันการปล่อยสินเชื่อ รับพบหนี้เพรซิเดนท์เริ่มส่งกลิ่น
22 ม.ค. 2553

ธปท.สั่ง สถาบันการเงินชี้แจงถึงฐานะและหลักประกันการปล่อยสินเชื่อ รับพบหนี้เพรซิเดนท์เริ่มส่งกลิ่น
นายสรสิทธิ์ สุนทรเกศ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) กล่าวว่า ธปท.ได้ตรวจสอบพบการผิดปกติของการปล่อยสินเชื่อให้ บริษัท เพรซิเดนท์ อะกริ เทรดดิ้ง  ตั้งแต่ปี 2548-2549 เนื่องจากมีการยื่นขอสินเชื่อจากหลายสถาบันการเงิน แต่ปรากฎว่าบริษัทมีการผิดนัดชำระหนี้ ธปท.จึงสั่งการให้สถาบันการเงินชี้แจงถึงฐานะและหลักประกันการปล่อยสินเชื่อดังกล่าวว่ามีจริงหรือไม่ จนนำไปสู่การแจ้งความดำเนินคดีเพื่อเอาผิดกับบริษัท ขณะที่สถาบันการเงินทุกแห่งมีการกันสำรองหนี้เสียครบถ้วนไปหมดแล้ว โดยยอดสินเชื่อที่บริษัทเพรซิเดนท์ อะกริ ขอสินเชื่อมี 6,234 ล้านบาทเท่านั้น ส่วนตัวเลขที่ดีเอสไอเปิดเผยออกมาว่าสูงถึง 3 หมื่นล้านบาทนั้น อาจเป็นตัวเลขที่รวมการขอสินเชื่อทั้งก่อนและหลังกรณีที่มีปัญหา รวมถึงบวกความเสียหายและดอกเบี้ยที่เกิดขึ้นจนถึงปัจจุบัน